
Ne mal trebue limba românească? 


— Articol pentrutrenegaţil şi” moderați.” — 


Cu renegaţii și cu mijlocitorii de 


“pace ruşinoasă de obiceiu nu se discută. 
“In ţerile civilizate ei sunt trataţi cu dis- 


Y 


prețul și desgustul cuvenit. La popoa- 


rele mai rămase în urmă tratamentul 


j 





: aceste două măsuri, 
' căreia să-i dai preterinţă, căci nu poţi 
şti 


este şi mai sumar: li se răspunde pur 
şi simplu prin suprimare. Bulgarii şi Grecii 
din Macedonia de pildă, la cari nu există 
o propagandă de vorbă, ci numai cea 
de faptă, își binecuvântă trădătorii și 


“transfugii cu ciomege şi cu topoare, fă- 


cându-i astfel cu totul nepericuloși. 


Negreşit, dacă ai sta să alegi între 
adeseori n'ai şti 


dacă anticii Blini, oameni culţi şi 
aceia, nu aveau dreptate când, din cauze 
de igienă socială, îşi nimiceau progeni- 
turile anormale. 'Totuș, însă, noi Ro- 
mânii, cari suntem cu un picior pe pă- 
mântul civilizaţiei moderne, am adoptat 


față de renegații noștri un procedeu 

cruţător, lovindu-i numai cu arme mo- 
rale. Şi nici prin gând nu ne trece a-i 
trage lui Burdea măcar o sperietură 
nocturnă. 

Mai mult chiar. lată, le facem cin- 
stea a sta odată cu dânşii în mod se- 
rios de vorbă. In legătură cu nouăle în- 
cercări de maghiarizare, atât de mult 
sprijinite și promovate de dânşii, vom 
abordă aici problema: dacă ne mai tre- 
bue nouă o limbă românească sau nu? 
Nici nu se poate o temă mai interesantă 
pentru renegaţți ca aceasta. 


Neapărat, după tot felul de a fi şi 
de a gândi al renegatului şi al trans- 
fugilor de toate categoriile, sar păreă 
că ei găsesc limba românească de prisos, 


i Limba este însăşi viața naţională a unui 


popor şi, odată ce se găsesc Români 


' cari să lucreze pentru idea de stat unitar 


maghiar, înseamnă că ei au renunţat la 
dreptul de existență a poporului român 
ca individualitate aparte în acest stat. 
Indată ce acești Români admit limba 
maghiară în şcoală, administraţie şi chiar 
în biserică, în măsura cerută de guverne 
şi legislație, înseamnă că ei consimt şi 
cooperează la dispariţia treptată a limbei 
române. Toţi câţi se grăbesc să scrie 
Balăzsfalva și Nagyszeben şi să uite 
terminii noştri străbuni pentru locali- 
tăţi recunosc prin aceasta dreptul de 
maghiarizare pe de o parte și inferio- 
ritatea limbei noastre pe de alta. 
Aceste sunt lucruri certe şi con- 
cluzia logică ar fi, că nimic nu urăște 
renegatul mai mult şi nimic nu doreşte 
mai mult să dispară ca limba românească 
în Ungaria. lar noi voim să dovedim 
că logica aceasta a renegatului, privită 














chiar din punctul lui de vedere, este cu 
totu! absurdă. 


Lasă că el însuș, pentru a ne com- 
bate, are nevoie de limba românească, 
fiindcă aceasta e singura cale de a-și 
face prozeliţi. Insuş Chiorâlă, supra- 
numit Ghedeon, a trebuit să renunţe la 
păsăreasca lui din Sătmar şi să înveţe 
ceva românește pentru a spune uscăturilor 
cari citesc „Ungaria“, ce mari sunt bi- 
netfacerile statului ungar şi ce dulce va 
fi viitorul, dacă ne vom lăpădă de limba 
noastră. Nenorocitul de el însă nu vede 
cum își taie singur creanga de sub pi- 
cioare. Fiindcă, odată ce adunătura 
aceasta de Ghedeoni, după veacuri, vor 
reuşi în opera lor uriașă și — închipu- 
iți-vă minunea naibii! — ne vor con- 
topi cu poporul unguresc, ce rost mai 
au ei pe lumea asta? Când nu se va 
mai vorbi românește şi vom fi toţi 
apă, când „Ungaria“ şi „Severinul“, 
aceste îndopătoare de foști români flă- 
mânzi, nu va mai aveă pentru cine să 
apară, (căci misiunea lor va fi împlinită), 
— ce titlu de existență vor mai aveă 
împăciuitorii, spionii şi renegaţii? Vai, 
atunci se vor stinge frumoasele zile din 
Aranjuez, căci ce rost mai pot aveă 
trădătorii, când nu mai au ce să tra- 
deze? Ce să mai facă renegaţii dacă 
nu mai au o limbă, pe care so renege, 
s'o vânză pentru mizerabila lor hrană 
zilnică? 

Iată deci trista perspectivă. Odată 
cu încetarea limbei noastre pe plaiurile 
acestui stat, vor încetă și ei transfugii, 
toată fiinţa lor hibridă și cu ei toate iz- 
voarăle lor de trai lesnicios. Atunci 
Burzii, Ionești}, Siegeștii şi Moldovenii 
de astăzi nu vor mai aveă ce vinde şi 
nici nu vor mai puteă obţine onoruri 
pentru prada furnizată stăpânilor, ci se 
vor mulţumi cu roluri simple de slugi 
ungurești veritabile. Ş-abia atunci se vor 
convinge ce scumpă, ce frumoasă a fost 
limba românească şi pentru dânșii, căci 
cel puţin le ofereà prilejul de exploatare, 
cum pădurea oferă adăpost tuturor ani- 
malelor. 


Aşa fiind, naşte intrebarea: n'ar fi 
mai cu minte ca renegaţii să recunoască 
odată că totuş limba românească nu 
este atât de prisos și nu merită o atât 
de groaznică persecuție? Nu e vorba de 
noi credincioșii, căci la urma urmelor, 
noi ne vom supune soartei ce ne aş- 
teaptă şi pe care o merităm. Dar inte- 
resul bine priceput al chiar renegaţilor 
cere categoric, ca să se mențină limba 
și cultura românească, dacă nu pentru 
binele poporului nostru, cel puţin ca 
mijloc de tradare continuă şi ca hrană 
delicioasă pentru paraziţii noștri de toate 
speciile ! 











Apponyi contra Românilor. 


Mersul instrucțiunei publice dela 
fericitul baron Eötvös, primul ministru 
de culte din era constituțională a Un- 
gariei, până în zilele noastre a făcut 
atâtea salturi mortale, cu atâtea greșeli 
pedagogice, încât lumea dascălilor se 
întreabă cu drept cuvânt, dacă în școa- 
lele din Ungaria în genere se mai face 
edlucaţiune și instrucțiune — sau numai 
politică. 

Și lueru ciudat, Ungurii nu-și prea 
bat capul de părerea ce o au savanții pe- 
dagogi asupra şcoalelorlor, ci merg orbiş 
înainte, având drept ţintă maghiarizarea 
şcoalelor cu orice preț. 

Dintre toţi oamenii lor mai de seamă, 
nu s'a găsit până la advocatul Vertân 
din Turda nici barem referent pentruca 
să reprezinte în parlament politica de 
maghiarizare în școalele elementare. 

La atâta devalvare a ajuns mersul 
instrucţiunei publice din Ungaria în ul- 
timele 4—5 decenii, şi nu se găsește om 
care să se împotrivească curentului bol- 
năvicios de care este stăpânită politica 
şcolară ungară. 

Culmea cutezanței şi a oarbei trufi 
a fost rezervată actualului ministru de 
culte în chestia propunerii religiunei în 
şcoalele de stat. Şa deschis ministrul 
anume o ușiță prin legea cea nouă a 
congruei, că preoţii cari nu se supun 
ordonanţelor ministeriale pot fi pedepsiţi 
cu detragerea întregirei dela stat, și dacă 
nesupunerea aceasta stă în legătură cu 
vre-o ordinațiune dela superioritatea bi- 
sericească, atunci întregirea se reține la 
tot clerul din întreagă dieceza, deci nu 
numai la cateheții cu pricina, cari se 
împotrivese dorințelor miristrului. Pe 
ușiţa aceasta vrea ministrul de culte să 
intre în sanctuarul bisericei, în sanctuarul 
altarului, desconsiderând legi fundamen- 
tale prin cari sa garantat întrebuințarea 
liberă a limbei rituale (prin art. IX din 
1868 $. 9). 

Şi dacă noi vom tăceă deocamdată 
de dragul banului, de bunăseamă mi- 
nistrul își va ajunge scopul, şi încă va 
face un pas și mai departe, cerând ca 
preoții cel puţin odată la lună să ţină 
câte o predică ungurească în biserică. 

Advocatul Dr. Babeș, vestitul îm- 
păciuitor, sa pus să apere biserica în 
ziarul „Alkotmány“, însă cu motive atât 
de șubrede şi ridicole, cât ni se urcă 
sângele în cap, văzând că se poate găsi 
un fiu al bisericei noastre, care să facă 
o apărare atât de mizerabilă, într'o 
cauză, per eminențiam, dreaptă ŞI ce- 
lebră. 

Spune domnul Babeș, că preoţii nu 
pot propune religia în limba maghiară 
pe motivul că nu o cunosc pe deplin și 

pe alt motiv șubred, că n'avem cărţi ri- 
tuale în limba maghiară. Motivele ace- 
stea ridicole trebue să cadă de sine, 
pentrucă cine ar puteă opri pe ministru, 
ca prin argaţii săi dela culte să îngri- 
jească de traducerea cărţilor rituale și 
cine l-ar puteă opri să ceară înlăturarea 
din slujbă a preoţilor cari nu știu un- 
gurește, și să întroducă limba maghiară 
în biserică? 

Dr. Babeș, în loc să spună mini- 
strului, că el nu are drept să ceară în- 
văţarea religiunei în limba statului, ne 
îngreunează poziţie cu argumente ridi- 
cole. Biserica a luat deja poziţie hotă- 
rită în chestia limbei de catehizare. 
Poziţia aceasta e tare şi neclătinată şi 
aici nu ne deosebim nici unul, toţi 
suntem de o părere, dela Vlădică până 
la opincă. 

Nu cedăm, căci nu putem cedi, nu 
de dragul banilor lui Apponyi, ci de 
dragul limbei noastre, al cărei drept 
nedisputabil în biserică nu-l trage ni- 
meni la îndoială, cine are scaun la cap. 

Şi nu putem cedă pentrucă poporul 
nu vrea să ced:m, şi în punctul acesta 
fanatismul poporului nostru nu cunoaşte 
margini. | 

Ar fi vai de pielea preoţilor și chiar 
și de a mai marelui lor, când ar în- 
drăzni să abandoneze dreptul limbei de 
catehizare garantat în legile dumne- 
zeești și în legile ţării. 

Fie acela cât de sus pus, ar trebui 
să se dea jos din scaunul său de voe, 
şi dacă nu de voe, de silă. 

Aici poporul nostru nu cunoaşte 
târguială, şi ne cade bine când putem 
constată intransigența aceasta atât de 
pronunțată. 

De aci încoio nu ne mai temem că 
preoţii noștri vor cădea în păcatul celor 
din Marmaţia, cari au introdus în casele 
lor limbă străină. 

Şi nu ne mai temem că Arhiereii 
și consistoarele noastre vor cedă porni- 
rilor guvernului în chestia limbei. 

Rămâne ca poporul, atât de dornic 
de a-şi păstră întregitatea şi curăţenia 
limbei sale, să caute ca să ingrijască şi 








„TARA NOASTRA: 


de existența preoţilor săi, ca să fie şi 
ei la adăpost faţă de grijile vieţii de 
toate zilele. 

Despre aceasta însă vom vorbi altă- 
dată, pentru acum semnalăm faptul în- 
veselitor, că în cercurile normative bi- 
sericești ale ambelor biserici române 
stăm pe lângă nestrămutata hotărire de 
a luă lupta pentru limbă pe întreaga 
linie. Şi biruinţa nu poate fi decât a 
celor în drept, şi căderea a aceluia, 
care a provocat lupta fără nici o so- 
cotință! 


WE . 
Invăţături. 

Din prilejul memoriului adresat de 
medicii români savanților din toată Eu- 
ropa, sau pornit din partea pressei ma- 
ghiare o serie nouă de calumnii şi min- 
ciuni împotriva noastră. Atâtea minciuni 
și pervertiri scandaloase câte a publicat 
pressa coaliţionistă n'au publicat nici 
cele mai șoviniste ziare de pe vremea 
„sdrobitorului de naţionalităţi“. 

In cei 3 ani de domnie compromi- 
țătoare, coaliția a făcut tot ce i-a stat 
în putință pentru a întrece în murdării 
şi născociri vechea pressă paușalată a 
guvernelor liberale. Cu minciuna unui 
program abandonat în momentul pri- 
copselii a început tovărăşia coaliționistă, 
şi cu minciuni rău voitoare vrea să-și 
sfârșiască existența parasitară. 

Publicului maghiar îi trebue sensaţii: 
omoruri, atentate, comploturi. Coaliţiei 
de-asemenea... căci raportagiul acesta 
care sgudue nervii cititorilor și le în- 
lănţuie curiozitatea femeiască în mod 
excesiv, — îi face să piarză din vedere 
ce se petrece pe arena politică, îi or- 
beşte încât nu văd și nu aud ce se pe- 
trece în jurul „realizării“ programului 
coaliţionist. lar dacă astiel de sensaţii 
nu se ofere de bună voie, trebuie in- 
ventate, cu ori ce preţ. Chiar şi cu preţul 
celor mai perverse minciuni şi calomnii. 

Noi Românii ne-am dovedit de cei 
mai primejdioşi duşmani ai visărilor ne- 
bune în cari se întrezărește un stat unitar 

național-maghiar. Ne-am dovedit de cei 
mai primejdioşi dușmani, fiindcă o clipă 
măcar n'am părăsit terenul legalității, 
ci stând pe baza legilor sancţionate am 
cerut și cerem respectarea acestor legi 
şi din partea celor chemaţi să le pă- 
ziască şi să supravegheze executarea lor, 


Impotriva noastră s'au îndreptat dară 
întotdeauna în rândul întâi toate atacu- 
rile perfide ale ziarelor simbriaşe ajunse 
în serviciul — bine plătit — al tovără- 
şiei coaliţioniste. Impotriva noastră au 
fost îndreptate cele mai multe procese 
de pressă, noi am fost obiectul celor 
mai perfide calomnii — şi am trecut 
peste toate uneltirile aceste: curaţi, ne- 
prihăniţi. Murdăria nu ni-a putut atinge. 
Compromiși n'am rămas noi, ci ei, ur- 
zitorii de comploturi, de conspirații şi 
atentate.... imaginare. 


Noi n'am urmat pilda coaliţionistă 
de-a cumpără pressa din străinătate, 
acea parte a pressei care e venală — 
fiindcă noi nu dispunem de fondurile 
discreționare ale coaliţiei și, înainte de 
toate, n'am încercat măcar să cumpărăm 
pressa străină, fiindcă n'am avut nevoie s'o 
facem. In conștiința curăţeniei luptelor 
noastre pentru drepturile celor desmoș- 
teniţi, ale celor rămaşi acasă, pe cari 
mizeria și prigonirile nu i-au mânat 
încă peste apele adânci ale oceanului 
atlantic, — am stăruit necontenit să ni 
se aducă dovezi, să se dea în publici- 
tate documentele cu cari făceau atâta 
paradă.... 


Şi ceace am așteptat sa întâmplat, 
fiindcă trebuiă să se întâmple. Pressa din 
străinătate a început să dea o deosebită atenție 
evenimentelor din Ungaria. A început să 
se intereseze de cauzele vecinicelor crize 
ce sguduie țara aceasta A început să 
fie mai prevăzătoare chiar și pressa 
străină venală, pentru a nu se compro- 
mite în ochii propriilor săi cetitori. Și 
articolele plătite ale biroului de pressă 
din Budapesta nu mai puteau fi plasate 
cu atâta ușurință nici chiar în schimbul 
unor preţuri urcate cu galanteria omului 
care dă din a altuia... 








Singurătate. 


Departe, cine știe in ce oraș ploios 
Cu tâmplele în palme vei fi gândind la mine 
Privind spre cerul umed, tomnatec, somnoros: 


Departe... cine știe În ce oraș ploios... 


Cu fruntea sprijinită în degetele pale 
In ochii tăi, străino, aduni melancolie 
Răsfrângi tristeți de toamnă în lacrămile tale 


Cum stai așa... cu fruntea în degetele pale... 


Afară plouă... plouă... și vântul toamnei bate 
Cântând întristătoarea și vaga-i melodie 
In jurul meu s'asterne pustiu... singurătate 


Afară plouă... plouă... și vântul toamnei bate... 


Și mă gândesc la tine, frumoaso de departe, 
La ochii '’n cari se stinge un dor de mângăiere, 
La soarta noastră care deapururi ne desparte 


Și mă gândesc la tine frumoaso de departe... 


In sufletu-mi coboară tristeți sfâșietoare 
Și golul din odae se 'mprăștie în mine, 
Durerea ta, străino, pustiul tău mă doare 


și “n sufletu-mi coboară tristeți sfâșietoare. 


Și-acum, când cade seara din cerul somnoros, 
Când tot mai larg se 'ntinde în jurul meu pustiul 
Te stingi și tu, ca mine, urzind un vis frumos 


Departe... cine știe în ce oraș ploios... 
Paris, 25 August. Victor Eftimiu. 





E Lica. 


Abiă parcă se mai potolise viscolul şi Sma- 
randa lui moş Cosma pădurarul, înfofolită ’n 
scurteicuţă, se îndreptă pe-o pârtie spre hanul 
lui Neagu din capul satului. 

Când fata deschise uşa crâşmei şi întră 


nuntru, odată cu ea se strecură şi-o dâră rece 


de vifor. 
— „Aoleooo, neiculiţă, da rea babă mai 


ești l* ti zise cârciumarul c'un ton glumet. 

— „Ha... ha... posnaş mai eşti, nea Nea- 
gule; să fii sănătos.“ 

— „Şi la pungă gros* — adăogă el, râ- 
zând cu mulţumire. 

— „Pauzi al dracului „Burtă verde“ gros 
la pungă, — grăi moş Grigore, veteranul, către 


săteni. 
— „Da nu-i destul că eşti gros în burtă, 


măi Neagule? 

— „Ba-is destul de gros de gros, n'am ce 
zice, dar dacă nu-i şi punga la fel, apoi să vezi 
cum slăbeşte biata mai abitir ca şi un ogar“ — 
răspunse burtosul, împreunându-şi mânile peste 


pântec. 
Spiritele urmară apoi care mai de care mai 


aprinse şi mai cu coadă. 

Veni mai apoi vorba de Ghiţă al Frusinei 
şi se mirau cu toţi, cum de se poate să 'nebu- 
nească un creştin din frică. 





— „Auzi vorbă! cum să nu se poată? Ba 
se poate foarte bine. Eu mă mir încă cum de 
nu l-a găsit mort pe loc“ — căută Neagu să le 
limpezească mai bine adevărul. 

— „la taci bre la naiba, îţi mai arde și 
de glume acuși — îl dojeni lelea Casandra a 
lui Cocoroiu — cum o să piară un suflet din 
frică ?“ 

In vremea astă se arătă în crâşmă al-de- 
moş Simion, cojocarul. 

— „Ei, venişi taman la pont. Ne fii bine- 
venit moş Simioane, ia stai jos* — îi zise Neagu, 
vesel. 

— „Despre ce-i vorba?* — întrebă scurt 
bătrânul, cerând apoi un rachiaş, 

— „De Ghiţă al Frusinei şi nea Neagu 
ține că numai din frică s'a smintit de, Dumneata 
crezi moş Simioane?* — întrebă Smaranda. 

— „Păi de ce n'aş crede, se prea poate şi 
una c'asta, dar rogu-te cum s'a întâmplat cu 
bietu Ghiţă, sărmanul!? Auzii eu dela lelea 
Manda a iui Radu Oprea, dar n'a ştiut să-mi 
spue nici ea cum şi ce fel.“ 

Neagu luă cuvântul: 

— „Azi se închee patru zile, de când el 
cu al-de Trică 'Ţoaie, Nae Frunză, Ilie Câm- 
peanu, Stanciu al lordăcheoaei şi încă câţiva, 
beau colea foarte liniştiţi la o masă. Peste o 
bucată de vreme numai ce întră Gheţu, brig- 


| dieru din Roșiori, şi vezi, hoţomanu, aduse pe 

Și din nou am fost acuzaţi noi. Tot 
noi. Am mituit pressa. Am cumpărat 
ziarele cu sume enorme ca să publice 
articole împotriva „liberalismului“ coa- 
liţiei ... Noi cari nu putem adună — în 
sudoarea feţii noastre — bani de-ajuns 
ca să plătim dările grele. Ce ne mai 
rămâne, ni-o iau tribunalele şi Curțile 
cu jurați... pe calea nenumăratelor pro- 
cese de pressă... 

Arma aceasta a calomniării a în- 
trebuințat-o pressa coaliționistă şi poli- 
ticianii şoviniști și cu prilejul memo- 
riului medicilor din România. Răspun- 
zând la acest memoriu, toţi şoviniştii au 
excelat prin debitarea de fraze patrio- 
tice, declamaţii despre „liberalismul“ 
guvernelor maghiare și înșirări de ca- 
lomnii. 
| Cea mai clasică pildă ni-o oferă 
răspunsul „Ligei maghiare”, în care se 
"afirmă o minciună perfidă, pe care însuș 
un maghiar a grăbit s'o desmințiască. 
E vorba de preoţii maghiari din Ro- 
mânia și declaraţiile Episcopului catolic 
din Bucureşti... 

Când vor încetă oare pressa ma- 
ghiară și politicianii șoviniști cu politica 
lor meschină? 


O nouă școală. Se vede că străduinţele ce 
depune dl Babeş şi alţi soli ai „împăcării“ nu 
rămân cu totul infructuoase. Deocamdată putem 
semnală un rezultat oarecare, anume că se în- 

_mulţeşte numărul acelora cari se cred datori 
a luă condeiul şi a scrie articole în ziaristica 
maghiară, călăuziţi — dragă Doamne, de ideia 
că ar puteă contribui prin bruma lor de inte- 
lepciune la rezolvirea conflictului dintre noi și 
guvern. Cu un cuvânt, dl Babeş se poate bu- 
cură. Incepe să facă școală. Noul diseipul care 
păşeşte pe arenă e de astădată un preot rom. 
gr.-cat. „Brinzeu Miklós“, adecă cum sar zice 
Dr. Nicolae Brânzeu. Acest părinte Brânzeu a 
publicat un articol în „Alkotmány“ în care caută 
să convingă pe Apponyi că cere prea mult în 
chestia introducerii limbei maghiare în catehi- 
zaţie. Spune de altfel, că dânsul, părintele 
Brânzeu, a împlinit demult dorinţa actuală a 
contelui Apponyi şi s'a folosit şi până acum de 


limba maghiară în catehizarea copiilor. Accen- | 

tuiază cu toată stăruința că a făcut acest lucru 
cu învoirea autorităţii sale bisericești. Și multe, 
multe mai îndrugă acest părinte pe două coloane 
din ziarul maghiar. Se înţelege că nu vom căută 
să stabilim aici exactitatea spuselor acestui co- 
laborator dela „Alkotmány“, nici nu ne vom nă- 
zui să combatem argumentaţia acestui nou îm- 
păciuitor. La urma urmei, — cu un părinte Mi- 
k!6s mai mult, sau mai puţin, — neamul ăsta 
tot o va mai duce... Dar e interesant de re- 
ținut faptul: un preot român se crede în drept 
să scrie articoli de lămurire și înţelegere într'o 
gazetă ungurească, care totdeauna ne-a înjurat. 
Şi dacă nu ne înșelăm, acest preot eră până 
mai Geunăzi un fervent colaborator al ziarului 
„Unirea“ din Blaj, unde nu de mult debitase 
chiar câteva sporovăieli puţin cuviincioase în 
cari ponegreă memoria mitropolitului Şaguna... 
Și acum vedeţi cum o aduce părinţelul, care mai 
e şi doctor... Se dă la brazdă, că el crede așa 
şi pe dincolo... E un fenomen destul de semni: 
ficativ... In ori-ce caz „Unirea“ nu are mult 
noroc cu colaboratorii... După Şiegescu încă 
unul care se pregătește să treacă bariera... 
© 

Cuvinte energice şi drepte găsim în ar- 
ticolul „Catehizarea® din „Telegraful Român“ Nr. 
89 care exprimă în termini clari ilegalitatea re- 
voltătoare a ordinului lui Apponyi. Remarcăm cu 
bucurie ținuta neşovăiloare şi corectă de astădată 
a organului metropolitan pe cât de neobişnuită, pe 
atât de mulțumitoare. 


Primăim la redacţie următoarea scrisoare: 


Iubitului nostru poet, Octavian Goga 
Sibiu. 

Tinerimeu din Cârnecea măreaţă de cântărețul 
neamului nostru și făloasă de cavalereasca-i pur- 
tare "1 felicită şi-l asigură de dragostea nemărgenită 
din incidentul atacurilor josnice ale „Severinului“. 

Cârnecea, la 14 August 1909. 

Romul 8. Molin, Cornel Molin, George Molin, 
Josif Rosu, George Adam, Achim Cazemir, Savu 
Birou, Pavel Petrica, Moise Gitta. Ilie Fira, Ef- 
timie Moliniu, Petru Moliniu, Iosif Căeămer, Achim 
Petrica, George Nicoloviciu, Trifu Molin, Petru 
Boloşiu, Teodor Măteşon, lon Birdu, George Pincu, 
Mihai Gărovină, Alexa Birou, Ion Pincu, Varto- 
lomeiu Pincu, Adam Argauc, Ion Micşa, Achim 

Molin, Damaschin Molin, Paul Matar. 

E interesant acest document ferecat cu atâtea 
iscălituri, căci ne arată măsura popularității de 
care se bucură tocmai în satul lui cunoscutul in- 
divid Şeghescu. 

Chestia catehizării. 


Conflictul dintre bisericile noastre 
și ministrul de culte preocupă nu numai 
pressa românească, ci și pressa ma- 
ghiară din capitală şi provincie, Pe 
cât de înălțătoare e, pe deoparte, so- 
lidaritatea ce se manifestă în toată 
pressa românească, pe atât de întristător 
e, de altă parte, că se găsesc câţiva ză- 
păciți, chiar în sânul celor împotriva 
cărora e îndreptată în locul întâi lovi- 
tura, să ia apărarea ministrului de culte. 

Aşa „Pester Lloyd“ publică un ar- 
ticol de fond, scris de un preot român 
şi întitulat: „Stat în Stat“, în care se 
vorbește despre conflictul izbucnit între 
ministrul cultelor contele Apponyi și 
Mitropolitul Meţianu. | 

In articol se spun următoarele: Se 
înţelege foarte uşor de ce biserica greco- 
orientală română e atât de încăpăținată. 
In înțelesul cel mai strict al cuvântului 
biserica română e biserica națională și 
are o astfel de autonomie, de care nu 
dispune nici o biserică din lume, nici 
chiar aceea din România. Autonomia 
aceasta a fost lăţită treptat de unii mi- 
niştri astfel că azi biserica română a 
ajuns o adevărată floare de mimoză 
care nu sufere cea mai mică atingere. 

Prebue să fie orb acela, care nu 
observă că biserica română şi ideia Sta- 
tului maghiar sunt doi factori con- 
trari, cari necontenit se izbesc unul de 
altul. Biserica română e un adevărat 
fier ruginit înfipt în corpul statului ma- 
ghiar şi care a devenit prin intențiunile 
sale un pericol permanent pentru statul 
maghiar. 

Alături de acest anonim, preotul 
român gr.-cat. din Petroșeni, Dr. Brân- 
zeiu, publică și el, sub iscălitura proprie, 
în şovinistul organ clerical „Alkotmány“ 
un articol în care spune între altele: 


„Când mi-s'a comunicat întâia oară ordo- 
nanţa după care în viitor voiu fi obligat a predă 
şi în limba maghiară elementele fundamentale 
ale credinței și rugăciunile mai obicinuile — in 
clasele mai înalte ale şcoalei poporale de stat 





Ghiţă cu vorba, de-l făcu să puie rămăşag pe 
rachiu, că el: Ghiţă, se va duce chiar atunci 
noaptea şi va aduce candela dela mormântul 
lelei Tudora a lui moş Pârvu. 

Ghiţă, cum e mare şi tare, cu toată bat- 
jocura flăcăilor îşi puse în ambiţ și plecă. A 
doua zi des de dimineaţă gropariiîl găsiră lungit 
lângă mormânt in starea în care-i şi azi. Se 
vede treaba moş Simioane, că s'a speriat de 
Baciu, câinele lui Gheţu, care erà legat de 
cruce.“ 

— „lauzi dumneata, — se miră bătrânul, 
— dar cine să fi pus câinele acolo? Eu ’mi dau 
cu gândul că Gheţu. 

— „Păi nici vorbă că el, asta se înţelege 
dela sine. Ce rost avea Gheţu, aşa, hodorone- 
tronc: Du-te mă fă așă, că-i dau să bei, Işi în- 
chipuiă el pebhlivanul că Ghiţă o să se sperie și 
n'o să facă nici o ispravă, dar bun înţeles nu 
s'aşteptă nici el la una casta după cum nici 
noi nu ne aşteptam, că-l știam mai curagios. 

— „Ei bietu băiat s'a speriat de spureă- 
ciunea aia de câine; o fi mâriit şi cine ştie ce 
„şi-o fi închipuit sărmanul. Bine măi băieţi, d'astea 
vapucaţi voi!? Doamne, maică precistă, muream 
şi asta n'o mai auzeam, — zise bătrânul, fă- 
cându-şi semnul crucii. lacă, vedeţi ce aduce o 
glumă prostească l“ 

— „Ei, și se poate să fi 'nebunit din frică, 
moş Simioane? — întrebară toţi curioși. 





— „Vezi bine, puteă să şi moară. Ce cre- 
deţi că Ghiţă o mai duce mult, se prăpădeşte 
repede sărmanul.“ 

— „ŢȚi-aduci aminte moş Simioane de is- 
toria ce nea citit-o domnu învăţător la şeză- 
toarea din seara întâi de Crăciun? Erai parcă 
şi dumneata? 

— „Da, da eram, frumoasă povestire. Bine 
ar fi dacă o mai ştii să le-o spui şi altora, că 
după cum văd îs mai rău ca Toma necredin- 
ciosul.* 

— „Indată au s'o afle. lată eu am şi cartea 
şi am să le-o citesc. Aşa o pot mai bine înţe- 
lege și totdeodată are să le intre în cap că nu-i 
şagă când îl năpădeşte frica pe om. 

Cărciumarul trecu intro odaie de alături şi 
se întoarse în mâini c'un ciaslov. gros și vechiu 
cu scoarțe roşii. 

— „Hei, numai poteap şi antireu îţi lip- 
seşte Neagule, c'ai fi popă întreg“ — îi zice un 
țăran mucălit. 

Neagu îşi trase un scaun lângă ei, își unse 
gâtlejul c'un ciocan de rachiu, tuşi să-și dreagă 
glasul şi deschizând cartea citi cele ce urmează: 


„Focul după vatră arde pâlpăind; parcă 
ar povesti un basmu lung, lung fără sfârşit, 
In preajma lui pe un scăunei stă lelea 
loana, învârtind fusul c'o îndemânare rară, 
tăinuind cu al-de baba Rada de Iorgu, fe- 
ciorul lui moş Creţa al Petrei, pe care-l 
luase ?n oaste. Şi-o plângeau pe biata Petra 





CD (NR EEE ua] 
sărmana că rămăsese fără sprijin acum la 
vreme de bătrâneţe. 

Pe lavită stă Rădiţa dusă pe gânduri. 

Și tare eră mândră și frumoasă aşa 
cum şedeă ea. Avea ochii negri, lucitori ca 
tăciunii aprinşi după vatră, păr negru ca 
noaptea de-afară fără stele, obrajii rumeni 
ca poamele ’n târg. 

Și-apoi Doamne, mult îi stă bine în 
cămaşa-i subţire de borengie cu fluturi luci- 
tori lucrată de mâna ei, prin care se zăreau 
sânii ei tineri şi cu fota-i strânsă ’n jurul 
mijlocelului de-o cingătoare de bete-alese. 

Din când în când tinăra fată priveă 
furiș pe cele două femei, să se încredinţeze 
dacă nu-i văzută, ca nu care cumva ele să-i 
ghicească gândul. 

— „Şi de ce n'aş fugi cu el? — cu- 
getă ea. Nu doară mă iubește? Şi apoi cine-i 
mai frumos şi mai chipeş ca Tudor în tot 
satul?“ 

Atuncia faţa i-se însenină şi i-se aprinse 
de bucurie. 

Se gândi apoi la maică-sa că o va lăsă 
singură, 

Va fi şi ea poate mâhnită şi mai ca 
lelea Petra şi se întristă, 

Un șuierat preiung se auzi atuncia 
afară dinspre spatele casei. 

— „El e“ -— şopti ea, tresărind; şi 
luându-și scurteica pe umeri, mai privi pe 
maică-sa încă odată, care tocmai oftă adâne 
de mila lelei Petra, și ieși afară cu ochii 
umezi. Li 

— am exclamat: dar eu am făcut-o aceasta de 
mult în şcoalele mele, cu aprobarea episcopului! 
Sunt anume copii, cari nu ştiu româneşte şi mai 
este împrejurarea, că predându-se celelalte studii 
în limba maghiară în şcoalele de stat, priceperea 
şi modul de : cugetare al copiilor se obicinueşte 
atât de mult cu limba maghiară în cât şi în afară 
de școală, la joc, acasă şi mai ales în căsătoriile 
mixte și în ţinuturile cu diferite naţionalităţii vor- 
besc ungureşte. Pentru aceea, dacă voim să pro- 
cedăm corect după preceptele pedagogiei este 
necesar ca şi elevilor cu limba maternă română 
şi li-se explice în iimba maghiară cea ce voim 
să înţeleagă și să le rămâie în cap. Acest pos- 
tulat insă nu se refere numai la principiile mai 
de căpetenie, ci la întreagă catehizare,......* 

In faţa acestor aberaţii, n'avem 
decât să reproducem expunerile curate 
şi logice ce le publică savantul canonic 
dela Blaj Dr. Bunea în „Gazeta Tran- 
silvaniei“, dovedind cu legea în mână 
ilegalitatea încercărilor ministrului de 
culte. 

„Părerea mea — zice părintele canonic unui 
prieten al ziarului, — faţă cu acest ordin dat de 
secretarul de stat în numele ministrului, este, că 
el vatămă legile existente, iar modul, în care 
domnul secretar de stat voeşte să-l ducă în de- 
plinire, este despotic şi neobișnuit întrun stat de 


drept. 
Legile ţării, şi anume articolul de lege 38 


din 1868 în paragraful 57 asigură episcopilor 
dreptul de a se îngrijl ei înşişi de instrucţiunea 
religioasă a credincioșilor lor, cari cercetează 
vr-o şcoală primară fie comunală, fie de stat, 
Acelaş drept este asigurat episcopilor şi cu pri- 
vire la instrucţiunea religioasă a școlarilor, cari 
cercetează vre-o şcoală secundară de stat, precum 
se poate vedeă din paragraful 9 al articolului de 
lege 30 din 1883. 

Pe temeiul acestor legi, numai episcopii, 
fără de nici un amestec al ministrului, au dreptul 
de a hotări, în ce limbă să se predeă religiunea 
pentru acei şcolari, cari cercetează vre-o şcoală pri- 
mară, ori secundară de stat. Este însă de sine 
înţeles, că niște episcopi români, ai căror cre- 
dincioşi sunt Români și ale căror biserici folo- 
sese în cultul dumnezeesc numai limba româ- 
nească, nu puteau să prescrie pentru predarea 
religiunei la credincioşii lor români altă limbă, 
decât numai cea românească. Dispoziţiunea aceasta 

a episcopilor noştri chiar şi guvernul a încuviin- 
țat-o, căci în timp de 40 de ani nu s'a aflat nici 
un ministru maghiar, care să fi pretins dela epis- 
copii noştri, să dispună, ca pentru şcolarii români 
să se predeă religiunea și în limba maghiară. 
După o practică de 40 de ani, care arată, 
care este înțelesul şi spiritul legiior din Ungaria, 
vine un secretar de stat şi pretinde, ca religi- 
unea să se predea şi în limba maghiară, fără 
să ţină seama de legile, cari nu-i permit o astfel 
de pretensiune. 
După legile ţării şi anume după paragraful 
58 din articolul de lege 38 din 1868, chiar şi in 
şeoalele de stat, fiecare şcolar trebue să-și ca- 
pete instrucţiunea în limba sa maternă, nu numai 
din studiul religiunei, ci şi din celelalte obiecte 
de învăţământ!! Cum poate deci pretinde un se- 
cretar de stat dela episcopii noştri, cari au jurat 
inaintea Regelui, că ei pururea vor procedă con- 
form legilor tării, ca ei înşişi să calce în picioare 
aceste legi, ca ei înşişi să dispună în contra con- 
ştiinții lor proprii, ca şcolarii să-şi capete in- 
strucţiunea în altă limbă, decât cea maternă? 
Domnul secretar de stat trebue să ştie, că 
conform paragrafului 17 din articolul de lege 44 
din 1868, statul este dator să se îngrijească, ca 
fiii naționalităților nemaghiare să fie instruaţi în 
limba lor maternă, din toate obiectele de învă- 
țământ, nu numai în şcoalele primare, ci şi în 
cele secundare, până când școlarii trec la vre-o 
academie ori la universitate. Aceasta fiind dato- 
rința statului ungar, cum cutează un secretar de 
stat să dispună, ca nişte copii micuti, cari abiă 
sunt în stare să priceapă adevărurile religiunii 
chiar şi atunci, când li-se predau și explică în 
limba lor maternă, să fie despoiaţi de dreptul 
lor garantat prin lege și să li-se facă imposibilă 
învăţare cum se cade a acelor adevăruri religi- 
oase, cari trebue să le lumineze cărările vieţii? 
Dar mai revoltător este modul, în care 
domnul secretar de stat voește să silească pe 
episcopi, ca ei înşişi să dispună predarea reli- 
giunii şi în limba maghiară. El vine și le zice: 
ori căleaţi în picioare legile sancţionate, a căror 
aplicare şi observare aţi jurat-o înaintea Majes- 
tății Sale Regelui apostolic şi prin aceasta ne- 
socotiți glasul conștiinţii voastre de arhierei şi de 
păstori sufleteşti, ori eu arunc preoțimea voastră 
în cea mai neagră mizerie, retrăgându-i congrua. 
Pusă astfel cestiunea, eu cred că episcopii 
nu pot să urmeze decât glasul conştiinţei lor, iar 

preoțimea este datoare să înfrunte ori ce prigonire 
pentru drepturile sfintei biserici, cari pe rând vor 
fi toate răpite cu ameninţări despotice, dacă dela 
început nu vom şti rezistă cu bărbăție. 

Episcopii nu pot să-şi uite de situaţia po- 
litică a poporului românesc, pe care-l păstorese 
dânşii, şi care luptă pentru drepturile sale naţi- 
onale, garantate in parte mică și prin legea de 
naţionalităţi din 1868. Lor nu le este iertat să 
se pună în conflict cu sentimentul public al 
Poporului românesc atunci, când este vorba 
de respingerea unui atac volnic care este în- 
dreptat în contra exzistinței naționale a po- 
porului și contra celor mai sfinte drepturi 
ale bisericii lor. 

A nesocoti sentimentul public al poporului 
şi tradiţiile seculare ale bisericei, insemnează a 
da lovitură de moarte autorităţii arhierești!!!* 


Spulberarea unei minciuni. 


„Liga maghiară* din Budapesta, voind să 
saiveze situația compromisă a politicei maghiare, 
răspunzând memoriului medicilor din Regatul 
liber al României, îşi exprimase — cu o ne mai 
pomenită indrăzneală — mirarea că medicii din 
România au curagiul să ridice în potriva Ma- 
ghiarilor învinuirea asupririi politice, când ei în- 
şişi sunt cetăţenii unui stat in care „sutele de mii 
de maughiari-ciangăi n'au nici un drept; în care 
episcopul catolic a fost silit să interzică preo- 
ţilor săi predicarea în limba maghiară.... ete.“ 

În numărul trecut, înregistrând minciuna 


„aceasta îndrăsneaţă, am arătat, pe scurt, cât 


sunt de lipsite de temei aceste afirmaţii ale „Ligei 
maghiare“. 

Acum vine cel mai competent factor să 
desminţească afirmaţia şoviniştilor dela „Liga 
maghiară“, Arhiepiscopul catolic din București, 
interviewat de un redactor din România, a făcut 
următoarele declaraţii categorice: 

„N'aveţi decât să vă duceţi Dumi- 
nicile la Sf. Vineri şi veţi auzi predi- 
cându-se ungureşte, fără ca guvernul 
să facă cea mai mică obiecţie. De altfel, 
în toate bisericele catolice din regat, 
şi cu osebire la Giurgiu, Târgovişte și 
laşi, cea mai mare parte din anunciu- 
rile bisericești se fac în ungureşte. 

— Stiam toate astea, părinte, a ob- 
servat redactorul — dar voiam să în- 








Pe drumul Gura-Suţei, un cal ca o nă- 
lucă răsbate troianul de zăpadă, dispărând 
puţin câte puţin în zăbranicul sur al nopţii 
cu o fugară păreche îndrăgostită. 


Flăcăul, beat de noroc, c'o dragoste 
nebună își ţineă strâns la piept comoara-i 
mult iubită. lI-şi îngropă faţa în părul ei 
bogat și-o sorbeă în sărutări pătimaşe; iar 
ea, împreunându-și mâinile după gâtul lui, 
îl ţineă strâns, rămânând așa multă vreme 
cu buzele-i rumene, alipite de obrazul lui. 


„Vom fi cei mai fericiţi Rădiţo, va rămni 
tot satul la fericirea noastră“! — zise flá- 
căul strângându-și mai mult iubita în goana 
calului nebun. 

Tinăra îşi plecă capul pe pieptul lui, 
rămânând tăcută. Intr'un târziu ea murmură 
c'o voce slabă: 

„Vai! Tudore, nu ştiu ce am, o pre- 
simţire rea imi chinue sufletul.“ 


Uitându-se apoi neclintit în zarea oarbă, 
o năpădi două şiroaie de lacrimi și poate 
ar mai fi zis ceva dacă flăcăul nu i-ar fi 
amuţit graiul astupându-i gura c'un snop de 
sărutări. 
| -- „N'ai grije, Rădiţa mea, când Tudor 
ii cu tine.“ 
„„„. Fugarii ajunseră a călcă drumul 
dealături cu pădurea, când numai ce prinse 
a fulgui şi vântul să sufle mai dârj; Copacii 
goi, ca nişte schelete oropsite, loviți de vânt 
trosneau jalnic gemând, ce "'npreunat cu 
şuier de vifor, nășceă un cântec trist ca 
plânsul după mort. 





Trecură de pădure, când de odată se 
auzi în urma lor un urlet prelung şi atât de 
uricios C'ai fi crezut că-i glas de moarte. 
Frica se năpădi atunci in sufletele închise 
ale fugarilor. 

„Tânărul işi aruncă privirea 'n urmă 
şi se ingrozi când o sumă de văpăi scli- 
pinde zări în haina întunecimii oarbe. Dar 
aveă cal bun şi prinse repede curaj. As- 
cunse faţa dragei în minteanul lui și dând 
goană roibului sburau par'că în valuri ne- 
bune de vânt. 

Amândoi erau tăcuţi. Curajul le re- 
învie sufletele odată cu goana nebună a ca- 
lului și întări) în credinţa că vor scăpă te- 
feri. Haita îi urmărea; dar nu eră în stare 
să-i ajungă. De-acum erau scăpaţi. 

De-odată insă fugarul se opri in loc 
sforăind,  frământând în copite troianul 
de nea. 

In faţa lor o altă haită de spurcăciuni 
trimeteă spre ei fiorul rece al morţei; iar 
din urmă moartea grăbeà paşii ei repezi. 


Flăcăul dădu pinteni calului spre a se 
năpusti printre ei, dar el nu înaintă. 


Haitele se apropiau urlând. Erau per- 
duţi; dar curând le surâse un mijloc de 
scăpare. 

In dreapta lor pe ogor o cruce de 
piatră stă înfiptă în pământ. Flăcăul desca- 
lică. Işi luă iubita în braţe, o imbrăţişă im- 
bărbătându-o şi o urcă pe cruce; iar el in- 
ghenunchind, imploră semnul mântuirii, arma 
biruinţii diavoleşti, imploră pe Cristos să-i 





aibă în paza sa; apoi c'un revolver în 
mâini, aşteptă moartea s'o înfrunte ; în vreme 
ce credinciosul animal neliniștit dădea tår- 
coale *n jurul crucei nechezând sfâşietor. 


% 
w 


$ 
A doua zi, cum se crăpă de ziuă, să- 
tenii din Gura-Suţei care se duceau in pă- 
dure după lemne, rămaseră stane în faţa 
unei privelişti dureroase. 


Pe crucea dupe ogor stă un trup de 
fată cu capul ridicat spre cer, cu ochii mari 
holbaţi, cu gura băloasă, deschisă, cu umerii 
obrajilor ieşiţi şi vineţi, cu braţele inţepe- 
nite de piatra crucei, rece și ţapănă ca 
trupul sărmanei nenorocite. 


lar la poalele crucei şi mai departe, 
ca la o asvârlitură de băț, zăceau rămăși- 
tele unor ospăţuri sălbatice. 

Neagu tăcu, închizând cartea, iar ţăranii 
mişcaţi până'n suflet tăceau ca muţi. Pe feţele 
lor se citeă groaza despre asemenea lucruri. 

— „Ei, acum sunteţi încredințaţi că poate 
să piară un suflet din frică, după cum pieri şi 
această nenorocită fată?“ 

Niciunul nu răspunse; după un răstimp 
însă, un ţăran se ridică şi zise: 

— „Neagule, e adevărat că cele ce ne ci- 
tiși te umplu de groază, dar eu tot nu pot să 
mă domiresc, cum a putut muri fata cea din 
frică când se ştiă la adăpost? Asta nu vezi că 
nu se poate. Ce crezi că ce spun ăştia în cărţi 
sunt fapte întâmplate? 

trebăm mai ales dacă, vre-odinioară n'a 
existat o dispoziţie care să oprească 
predica ungurească în bisericile d-voastră, 
căci atunci alegaţiunea Ungurilor ar 
puteă fi justificată. 

— Nici odată, dar absolut nici odată, 
răspunse interlocutorul nostru. Nici odată: 
nici un guvern, ori care ar fi nuanța sa po- 
litică, ma căutat să împedece libertatea cul- 
tului. Ungurii sunt nebuni când pretind astfel 
«de lucruri. In bisericile noastre se predică în 
toate limbile, în franţuzește, itahenește, în nem- 
feste și în ungurește, și nici odată, v'o repet, 
guvernele nu sau formalizat. Și pentru că 
Ungurii, avansează astfel de neadevăruri, spu- 
nefi că în București se află o școală catolică 
ungurească în care toate cursurile, începând 
cu catechismul și sfârșind cu gimnastica, se 
predau în ungurește. 

Ungurii ştiu bine de altfel acest lucru, 
căci întreținerea acestei școli costă destul de 
scump pe guvernul din Pesta. Și în timp ce 
nu există o școală oficială franceză, există 
una catolică ungurească Nu-i așa că li se 
cuvine Maghiarilor să vorbească de intoleranța 
Românilor ? Căci guvernul tolerează această 
Școală ungurească, cu riscul chiar de a se- 
mănă vrajba în clerul catolic din București, 
— clerul latin, german și francez, văzând cu 
ochi răi preponderanța elementului unguresc“. 

Aşa glăsueşte episcopul care a fost silit 
„să-şi opriască preoţii să mai predice în limba 
:ungurească“ | 


REVISTA POLITICĂ. 


Memoriul medicilor cehi. Medicii cehi au 
adresat şi ei un memoriu către membrii congre- 





nu pot luă parte la un astfel de congres de la 
«care fraţii lor, slovacii, lipsesc. 

Şovinismul maghiar ucide tot ce nu este 
maghiar, chiar şi cultura şi e imposibil ca altă 
“cultură să se desvolte pe lângă cea maghiară. 

Se vorbeşte mai departe în memoriu despre 
prigonirile maghiarilor. Autorităţile maghiare fac 
“totul pentru maghiarizare, calcă legi, şi dacă nu 
se poate altfel pe cei rezistenți îi bagă în tem- 
niţă. Aminteşte cazul doctorului slovace Srobar, 
care a fost condamnat la un an inchisoare şi 











— „Ba nu, nici eu nu zic asta. Domnu în- 
vătător când l-am întrebat și eu acesta mi-a 
spus că unele istorioare nu sunt lucruri petre- 
«cute, dar mi-a spus că aceşti cărturari scriu lu- 
cruri închipuite dar care s'ar putea întâmplă în 
lume,“ 

— „Ba-i vorbă, eu asta n'o cred.“ 

— „Nici noi“ — adaose mai multe voci 
de ţărani. 

Moş Simion Cojocarul se pregătea să zică 
ceva, dar în vremea asta nişte ţipete se auziră 
dinspre spatele crâşmei. Cu toţii alergară afară. 
„Două femei: o bătrână şi lelea Frusina, mama 
lui Ghiţă, ieşiră în drum sbierând. Ţăranii dădră 
atunci năvală în casa lui Ghiţă, care tocmai 
îşi dăduse sufletul in mâinile babei Nastasia. 


Şerbănica-1lfov, 1909. P. G. Cătunaru. 


Cartea de aur, vol. V., a apărut zilele acestea 
Valoroasa publicaţie a dlui T. V. Păcăţian cu- 
prinde activitatea publică a deputaţilor români 
din Camera ungară aleși în ciclul parlamentar 
din anii 1869—72. Ca şi celelalte volume, lu- 
crarea domnului Păcăţian cuprinde un material 
important care trebue să fie cunoscut de toţi 
cari vor să aibă o privire clară asupra mişcării 

„politice din trecutul nostru apropiat. Preţul vo- 
lumului de aproape 800 p. e 10 cor. 





900 coroane amendă pentru că a atras atenți- 
unea neamului său ca să-şi cultive limba. Amin- 
teşte mai departe şi incidentul colegului său Dr. 
Alexandru Vaida Voevod, petrecut în Camera 
maghiară, care a fost tratat acolo într'un mod 
cu adevărat asiatic. 

Medicii trebue să-și ridice cuvântul în contra 
acestor nedreptăţi şi e de datoria lor să demaşte 
înaintea Europei faptele maghiarilor, cari ei însuşi 
spun despre dânșii că sunt cel mai nobil şi cel 
mai ospital popor. 

Memoriul a fost iscălit de doctorii Hlav, Ia- 
roslav, Pesmina, Potynek și alţii. 

Maghiarii, prin politica lor, reușesc să-și spo- 
riască numărul... prietenilor! 

o 

Lupta pentru limbă. Consistorul plenar 
al diecezei Aradului, în ședința sa de Vineri, 
ținută sub președinția P. S. Sale a Episco- 
pului I Papp, a refuzat categoric executarea 
ordinaţiunilor lui Apponyi și a interzis, sub 
pedeapsă disciplinară, tuturor cateheţilor să 
întrebuințeze la instrucția studiului religiunii 
altă limbă, decât limba liturgică a bisericii 
noastre — limba românească. Hotărârea aceasta, 
care sa adus în unanimitate, a fost prece- 
dată de o vie revoltă împotriva acestui atac 
temerar împotriva dreptului autonom al bise- 
ricii române. 

Suntem convinși că și celelalte episcopii 
române vor ști să apere dreptul limbii noastre 
cu aceiaș energie şi solidaritate înălțătoare. 

o 

Congresul medical și stările sanitare din 
Ungaria. Ministrul de agricultură oferă mem- 
brilor congresului câteva butelii de vin de Tokay, 
— pe cari membrii îi refuză — iar în ţară stă- 
pâneșşte stările cele mai triste în ce priveşte sa- 


; i - | nitatea publică. 
:sului medical, în care spun, între altele, că ei 


Despre aceste lipsuri ridică vălul ziarul „Nép- 
szava* într'un articol de fond scris din prilejul 
deschiderii congresului. Realitatea ce ne-o în- 
făţişează organul socialist e revoltător de trist. 

Chiar şi în Budapesta sunt o grămadă de 
locuinţe insalubre, în cari trăese îndesuite, pe 
un spaţ îngust, familii numeroase. In capitala 
Ungariei sunt 1917 locuinţe suterane şi mai bine 
de 27,000 de locatari cari, noapte de noapte, 
îşi închiriază un pat, într'o cameră mică în care 
mai trăesc alţi 5-6 inși, copii, fete, femei, d'a- 
valma. După Petersburg, Budapesta dă cel mai 
mare contingent de morţi de ftizie. Pentru ar- 
mată se cheltuesc 250 de milioane... iar în Un- 
garia întreagă nu sunt decât vre-o 400 de spi- 
taluri, abiă un sfert pe câte are mica Elveţiel 

In ospisiile pentru alienaţi sunt în total 2512 
paturi, pe când numărul nefericiţilor a căror minte 
sa întunecat e de 42,245.... 


o 

Conflictul bisericilor noastre cu ministrul 
de culte. „Telegraful român* publică scrisoarea 
adresată de ministrul de culte Apponyi, la 23 
Decemvrie 1908, mitropolitului Meţianu, conţinând 
reinoirea ordonanţei sale în chestia limbii de ca- 
tehizare, — precum şi răspunsul mitrapolitului 
la adresa ministrului de culte. 

In acest răspuns, documentat cu articole 
de legi, se stărue pentru dreptul limbii române 
ca limbă de catehizare, 


o 

Audienţa lui Wekerle la Majestatea Sa. In 
cursnl săptămânii viitoare, Maj. Sa va primi în 
audienţă, la Ischl, pe ministrul- preşedinte We- 
kerle, pentru a ascultă raportul lui asupra si- 
tuaţiei politice. 

După Wekerle, care nu va face decât o 
expunere generală a situaţiei, probabil vor fi 
primiţi şi alţi politigiani, 

o 

Kossuth Franţi și cauzele crizei. Venind 
din Brașov, unde şi-a ţinut darea de seamă, se- 
cretarul de stat Szter6nyi s'a abătut şi pe la 





Karlsbad, unde petrece stăpânul său Kossuth 
care a şi început numai decât să facă declaraţii 
politice. 

A acordat o intrevedere unui redactor dela 
„N. Fr. Presse“, căruia i-a declarat că: 

„Cauza crizei, e că deși partidul indepen- 
dist, care e în majoritate, are un program care 
se bazează (?) pe legile ţării sancţionate de 
Maj. Sa, totuş nu-şi poate realizà programul. 
A doua cauză e că partidul independist n'a pu- 
tut să accepte (?) misiunea de-a alcătui un gu- 
vern, dupăce guvernul coaliţionist şi-a dat de- 
misia....“ 

Aceste sunt cauzele constituționale ale cri- 
zei... „din care coroana nu poate. ieși prin di- 
solvarea Camerelor, fiind că partidul independist 
s'ar întoarce şi mai întărit.... 

„Criza nu se poate rezolvi decât rezolvin- 
du-se, mai înainte, chestia reformelor electorale .. 
Cu anumite modificări, proiectul lui Andrăssyi va 
putea să ajungă lege....* ete. 

Sărmanul Kossuth Franţi, slab elev mai e.. 


Conflictul pentru limba de catehizare. 


— Declaraţiile contelui Apponyi. — 

Precum se știe, în o parte a pressei înce- 
puse a se afirmă că ordinaţiunea ministerului 
de culte în chestia limbii de catehizare a fost 
dată de secretarul de stat Tóth János, fără pre- 
alabila aprobare a ministrului Apponyi. 

Apponyi grăbeşte să desminţească afirmaţia 
aceasta. Primind pe un redactor dela litogra- 
fiatul „Keleti Ertesit“ din Budapesta i-a comu- 
nicat următoarele: 


„Trebue să vă declar înainte de toate că 
este greşită părerea cum că ordinul în chestiune 
ar fi fost publicat de secretarul de stat Tóth 
fără ştirea mea, Afacerea s'a discutat în mod 
amănunţit încă înaintea plecărei mele, astfel că 
ordinul corespunde intenţiunilor mele din toate 
punctele de vedere. 

In ce priveşte partea esenţială a chestiunei, 
vă pot spune că rezistenţa bisericei române este 
lipsită de ori ce bază legală, pe când ordinul 
este strict legal. El se bazează pe legile exis- 
tente. Eu nu pot înţelege revoltarea bisericei ro- 
mâne, cu atât mai puţin cu cât prin ordinul meu 
se vor indulei câteva dispoziţii mult mai severe 
cari au existat pănă acum. 

Prin acel ordin se cere ca în clasele su- 
perioare ale şcolilor de stat, învăţământul reli- 
giei să se predeă şi în limba ungară. 

Acesta este minimul pe care'l cerem în in- 
teresul statului ungar şi la care nu vom renunţă 
sub nici o împrejurare. 

Ordinul e conciliant şi se va pune în vi- 
goare așa cum este. 

Asupra detaliilor punerei în aplicare nu vă 
pot spune nimic. Repet însă că ordinul este 
legal.“ 

Redactorul : 

— Credeţi că lucrurile se vor petrece în 
ordine? 

Ministrul Apponyi (intr'un ton energic): „Nu 
numai că cred aceasta, dar v'o şi garantez!“ 

+ 

Episcopul reformat L. Erős. publică un ar- 
ticol într'un ziar din Dobriţin în care se ocupă 
de ordinul ministrului Apponyi, spunând între 
altele că dânsul este partizanul libertăței și au- 
tonomiei bisericelor şi protestează, ca şi Calvin, 
contra amestecului statului în afacerile interne 
ale bisericei. Cu toate aceste însă autonomia 
bisericei nu poate merge pănă acolo ca să se pună 
în conflict cu interesele vitale ale statului și să 
se manifesteze pe tărâmul politic. 

Episcopul Erös spune că predarea invăță- 
mântului religiei în limba ungară s'ar cunsiderà 
de cătră români ca un delict canonic. 

CRONICA LITERARĂ ȘI ARTISTICĂ 


0 operă de valoare. Zilele acestea a apărut 
o carte de o importanţă deosebită pentru noi. 
E monografia istorică a mitropolitului Andrei Şa- 
guna scrisă de profesorul Dr. Ioan Lupaş. Este 
cea dintâi lucrare de acest fel pregătită cu aparat 
științific şi cu puterea de pătrundere a unui 
spirit clar și obiectiv. In cele patru sute de 
pagini ale puternicului volum se înfâţişază toate 
peripeţiile vieţii bogate a marelui arhiereu şi se 
trec la răvaş, până în mici amănunte, toate îm- 
prejurările cari pot scoate la iveală insușirile 
acestui suflet complicat. Zugrăvind viata lui Şa- 
guna, autorul ne arată toate tainele desvoltării 
noastre politice, culturale şi bisericeşti cu care 
a fost in legătură atât de strânsă această figură 
providenţială a trecutului nostru. Cartea d-lui 
Lupaş, asupra căreia vom reveni mai pe larg 
într'unul din numerii apropiaţi ai revistei, e cel 
mai frumos prinos de recunoştinţă ce s'a putut 
aduce memoriei lui Şaguna și trebuie să fie ce- 
tită de toţi câţi vor să-şi câştige o îndrumare 
luminată asupra trecutului nostru. 


9 
Date și documente cu privire la istoricul 
bisericii gr.-or. române din Oradea mare, — de 


Nicolae Firu. E o monografie lucrată cu toată 
hărnicia în care se arată istoricul bisericei or- 
todoxe din Orade şi se publică unele documente 
de interes istoric. Preţul e 1 cor., şi se poate 


comandă dela oficiul parohial din Oradea mare. 
o 


Colaboratorii „Ungariei“. De câteva luni în- 
coace, fituica lui Griguţă din Cluj publică, sub 
felurite pseudonimuri, o serie de articole isto- 
rico-ştiințifice de valoare cam contestabilă, 

Publicarea acestor articole ne-ar lăsă reci, 
dacă autorul lor nu ar provocă nedumeriri... 

Ştiţi cine scrie aceste articole?.. Preotul 
român Dr. Ştefan Pop din iezvin, colaborator al 
ziarelor noastre cinstite și autor al unor lucrări 
destul de respectabile. 

Nu crede, oare, dl părinte din lezvin că so- 
cietatea unor Gedeoni şi Griguţe nu-i face nici 
o cinste și câ nu e compatibil cu cinstea ro- 
mânească să acorzi colaborarea ta unei fiţuiei 
ca „Ungaria“ — chiar dacă îţi „plătește“ lu- 


crările? 
> 


Turneul soților Bârsanu. Terminându-şi tur- 
neul artistic oraşele mai insemnate dela noi, 
simpatiecii noștri artişti dramatici s'au întors la 
București, pentru a-şi reluă activitatea pe scena 
Teatrului Naţional. 

Artiştii noștri au fost primiţi pretutindeni cu 
căldură şi dragoste de care s'au învrednicit prin 
frumoasele lor prestaţiuni. 

Publicul românesc care va veni la Sibiiu, cu 
prilejul adunării generale a „Asociaţiunii“, poate 
va aveă fericirea să vază pe soţii Bârsan în două 
roluri. noui. 


Deputatul Vaida între alegătorii săi, 


Insoţit de colegii săi, domnii Dr, T. Mihali 
şi Dr. I. Maniu, energicul deputat al cercului 
Ighiu a fost, la 20 August, în munţii apuseni, 
pentru a sta de vorbă cu alegătorii săi, intruniţi 
în comuna Bucium, şi a le lămuri situaţia poli- 
tică, în care a ajuns ţara pe urma stăpânirii 
coaliţioniste. 

Avântat şi plin de vervă ca totdeauna, dl 
Vaida a făcut o critică severă a politicei guver- 
nului şi a fiecărui ministru în parte, — cu ex- 
cepţia nulităţii sale a ministrului de comereiu. 

Au mai luat cuvântul deputaţii Mihali şi 
Maniu. După aceste discursuri, s'a primit, la 
propunerea preotului Ion Agârbiceanu, următoarea 

` Moţiune: 

„Alegătorii şi poporul din Bucium, cercul 
electoral al Ighiului, cu prilejiul dării de samă 





a deputatului lor Dr. Alexandru Vaida-Voevod, 
îşi exprimă cea mai vie mulţămită față de acti- 
vitatea sa parlamentară, precum şi a celorlalţi 
deputaţi români şi ţin să-şi manifesteze alipirea 
lor nestrămutată faţă de clubul deputaţilor na- 
ționalişti, şi-i roagă, ca pe cum înainte, așa și 
pe viitor să fie apărătorii drepturilor noastre 
celor mai sfinte, singurii adevăraţi interpreţi a 
dorințelor popoarelor din ţară, să stăruiască cu 
energie pentru introducerea reformelor promise 
de înaltul suveran, îndeosebi a votului universal, 
egal, secret, să lupte din răsputeri împotriva no- 
uelor ordinaţiuni a ministrului Apponyi cu pri- 
vire la propunerea religiei în limba magbiară 
la şcoalele de stat, asigurându-i că toată lupta 
lor pentru dreptate va fi sprijinită de alegătorii 
şi poporul, cari i-au trimis în dieta ţării.“ 

Intrunirea a fost foarte bine cercetată. Au 
azistat la ea câteva mii de oameni din comunele 
cele mai depărtate. Au fost de faţă şi un număr 
frumos de dame din Bucium, Abrud, Câmpeni 
şi alte comune. à 

Deputaţilor noştri li s'au făcut, pretutindeni 
pe unde au trecut, călduroase ovaţii de dragoste 
şi alipire. 


Mentalitatea ţăranului român ardelean. 


Ia una din zile treceam pe strada „Szent- 
egyhăz uteza“ din Cluș şi aud doi ţărani dela 
Munţi, sfătuindu-se. Unul zice „Da! ce? ai mai 
venit la Cluş*. 

— „Am venit aici, pe la Domnii ăştia, să-i 
mai vàd!“ 

— „Bine ai făcut! Cå dacă nu venim noi 
la ei, vin ei la noil* 

Câtă psihologie în acest scurt dialog! 

Cât de mult spun aceste două trei cuvinte, 
spuse în simplitatea minţei ţărăneşti! Câte re- 
producţii libere psihice nu revoacă ele în mintea 
unui cunoscător adevărat al stărilor noastre din 
această patrie! Cine ar” putea să le spună? Cine 
ar' puteă să le înșire pe toate? 

E grea, de tot grea poziţia ţăranului român 
din Ardeal și numai acela o poate apreciă, care 
s'a născut din părinţi ţărani și a petrecut multă 
vreme în mijlocul lor. Să nu-şi închipuie domni- 
şorii ieşiţi din familii inteligente. că cunosc în 
deajuns pe ţăranul nostru. Toată cunoștința şi 
părerea lor despre această clasă de oameni este 
bazată pe câteva observaţii şi acele făcute în 
pripă. 

Atari observaţii nu trag mult în cumpănă 
unei judecăţi juste şi cu atât mai puţin ne în- 
dreptăţesc a emite păreri asupra firei ţăranului, 
ori chiar a încercă să stabileşti procedeuri de 
urmat faţă cu el. Românul are un proverb, care 
sună „Numai atunci vei cunoaşte pe cineva de- 
plin, dacă vei fi mâncat cu el o majă de sare“. 
Ca să cunoști acum firea unei clase de oameni, 
oare câte măji de sare ai să mănânci? 

Suntem departe de a cunoaşte pe ţăranul 
român în întregitatea ființei sale. Ceeace știm 
e mai mult o sumă de cunoștințe, câştigate la 
faţa locului în un anumit tinut, unde ne-a fost 
dat să ne naștem şi să petrecem mai mult. Pe 
țăranii din alte părţi îi cunoaștem numai după 
observaţii supraficiale, ce ni s'a dat să le facem 
cu ocazia unei călătorii în fugă prin acele ţinu- 
turi ori după spusele altora, ori apoi după ob- 
servaţia ţinută la câte un individ, luat drept pro- 
totip al acelui ţinut, 

Pe baza ăstorfel de intuiţii și spuse ne pu- 
nem şi facem generalizări. Nu-i vorbă, generali- 
zarea încă e un criteriu logic, relativ la adeve- 
ritatea unui lucru, dar nu e scopul şi cu atât 
mai puţin cel mai de preţ criteriu. Adevărătatea 
lor atârnă dela mulţimea unui mare, ori mai mică 
a cursurilor analoge supuse comparaţie psihice, 
Există dovezi particularități şi de fire şi ființă ro- 
mânească după ţinuturi aşa numite individuali- 
tăţi psihice colective. Numai studiate acestea sin- 





cazul unei extreme necesităţi. 

guratic şi apoi supuse unei prelucrări logice amă- 
nunţite şi conştienţioase ne pot da drept rezultat: 
nota dominantă a caracterului românesc. Pănă la 
o atare sintetizare şi apoi sistemizare mai avem 
de a aşteptă căci spre acest scop se cer multe: 
studii premergătoare de antropologie filologie, 
sociologie şi etnologie. Fără de acestea nu: 
e cu putinţă a studiă firea Românului în deplină- 
tatea sa. 

Cu toate acestea și din cât știm până acuma. 
putem face anumite concluzii cari vor redă. 
unele trăsături de caracter, din cari cu vremea 
ne vom putea formă părerea cu privire la în- 
treaga fiinţă a Românului. 


Premiţând aceste consideraţii să mi se dee: 
voe a supune analizei dialogul dintre cei doi 
țărani ardeleni. 

Iată ce va să zică: Țăranul dele noi nu 
bucuros își face de lucru cu domnii, căci ştie 
din experienţă că cine-şi face de lucru cu Domnii 
mai totdeauna o păţeşte. 

Vreme îndelungată trăind în iobăgie, i-a. 
rămas drept moştenire din moşi strămoși cât o 
puteă să se ferească de a avea daraveri cu 
domnii, cari mai totdeauna l-au păcălit. Mai de: 
mult îl păcăleau numai cei de alt neam, căci 
d-ni de români nu prea erau. Acum îl păcălese 
domnii de român, de cari sunt destui prin toate 
colţurile tării. De pe cine să trăiască? De pe 
spatele ţăranului român, căci țăranul străin nu 
le prea duce bănuţii la punga domnului român. 
Sunt rari cazurile acesta. Şi şi atunci numai în 
Rar vezi ţărani 
străini pe la cancelariil€ româneşti, pe când de 
ai noștri merg la cele străine cu duiumul. Unde. 
zace oare cauza acestui fenomen? Nu m'aşi in- 
cumetă să dau răspunsul, căci mă tem a nu 
greşi în apreciarea mea. La tot cazul primo loco: 
în lipsa de cultură suficientă, Apoi în al doilea. 
rând în lipsa unei hotăriri mari umane din partea 
noastră. E îndărătnic ţăranul, e incredual, e me- 
reu cuprias de temerea să nu fie păcălit, dar, apoi 
noi cărturarii datori suntem să-l creştem nu cu 
bâta, ci cu duhul blândeței, iertându-i multe: 
pentru prostia lui. Are acest ţăran şi calităţi 
eminente, cari nu trebue să le omorim prin o 
tratare prea aspră şi din înălțime. El e copil în 
firea lui şi ca atare să’! tratăm. Multi greşesc în 
punctul acesta, de aceea nu arareori auzim zi- 
cându-se despre vre-un solgăbirău, ori notarăș 
român, că e mai rău decât unul străin. Ade- 
vărul e, că nu e mai rău, dar el cu ochii lui 
tulburi așa”l vede. Ni se cere deci să fim cu în= 
delungă râbdare și lesne iertători acestui fiu ne- 
cioplit al neamului nostru, datori suntem să'l legăm 
de noi şi să'l ducem la desăvârşirea culturală 
la cari dorim să ajungă. O vorbă bună, un gest 
prietinesc de multeori ajunge mai mult, ca o 
predică de cuvinte goale. O inviduere bună ve- 
nită la timp ajută mai mult ca ori-ce ca să ni'l 
câștigăm de aderent. 


Când cei doi țărani se sfătuiau în felul arătat 
despre domni, de bunăseamă se gândiau la ne- 
cazurile cele multe de pe la dregătorii, de pro- 
cesele numeroase ce le are, de execuțiile şi li- 
cităţiile ce-i merg pe cap zilnic, de mulţimea 
de comisii ce ies prin comune, de citaţiile nu-: 
meroase, ce duc țărănimea cu grămada pg, la 
judecăţi, răpindu-le atât timp necesar pentru 
munca obositoare a pământului! 

Da ! greu trăeşte ţăranul nostru! Mult are 
să sufere! 'Toate acestea din cauza prostiei lui, 
din lipsa unei culturi mai superioare, din res- 
pingere şi nebăgare de seamă. Ca să le aibă pe 
acestea datori suntem noi intelectualii să nu-l luăm 
cu furca cea lungă ci să-l tratăm blând, instru- 
ându-l şi educându-l. Dr. Petru Șpan. 

CRONICA EXTERNĂ. 


Abdicarea regelui Greciei? Se anunţă din 
Londra că regele Greciei, Gheorghe, amărit de 
turburările politice interne şi externe, ar f 
abdicat. Ştirea nu e confirmată încă în mod 
oficial. 

Ziarul „Empros* anunță că maiorul Messarla, 
adjutantul regelui George, a făcut la 23 August 
st, n. întrun cerc de prieteni câteva destăinuiri 
<u privire la svonul despre abdicarea regelui. 

Messarla a spus că regele i-a comunicat 
atât lui cât și altor persoane cari au fost în ul- 
timul timp în audienţă la rege, că vrea să re- 
nunţe la tron in favoarea principelui moştenitor. 
Cauza acestei hotăriri ar fi insuccesul politicei ex- 
terne a Greciei şi situaţia internă creată de acest 
insucces. Nu puţin a contribuit la aceasta și re- 
volta ofiţerilor. Când regele s'a convins că miş- 
carea ofițerilor are un caracter antidinastic pro- 
nunţat, el şi-a schimbat planul și a hotărit să 
părăsească Grecia împreună cu familia sa. După 
spusele maiorului Messaria această hotărire încă 
nu e definitivă. 

Criza internă a avut drept urmare şi de- 
misia ministerului lui Rallys şi constituirea unui 
mou cabinet, 

D. Trianfillacos are portofoliul internelor, 
Extaris cel de finanţe, căpitanul de marină Da- 
mians e ministrul marinei, Panaghiottis Zaumis 
a primit portofoliul instrucțiunei publice. 

In capitală şi în toate provinciile domnește 
cea mai desăvârşită linişte. 

Noul minister este inspirat in politica sa 
externă de sentimente sincere şi constante de 
pace şi va continuă să aibă o atitudine corectă 
şi leală, faţă de marile Puteri. Va prezentă Ca- 
merei un proect de reforme asigurând o desvol- 
tare normală a ţărei şi utilizarea eficace a re- 
surselor ei. 

In urma decretului amnistiind pe militari, 
“trupele revoluţionare s'au întors în cazarme fără 
incident. 

Opiniunea publică este liniştită şi așteaptă 
cu încredere convocarea Camerelor. Ofițerii şi 
trupele au aclamat pe rege. Colonelul Borlar, 
şeful mişcărei, i-a învitat să reintre în legalitate 
şi disciplină, 





o 


Chestia Cretană. Pe chestia cretană au căzut 
"două guverne răsboinice: atât cabinetul turcesc, 
cât şi cabinetul grecesc au fost nevoite să-și dea 
demisia. Cabinetele noi proclamă un program 
mult mai pacinic, aşa incât rezolvirea chestiunii 
cretane nu va întârziă mult. 

Ministrul turcesc Gryparis a dat Porții în 
numele guvernului grec declaraţiunea că noul 
cabinet va urmă ca și cel vechiu o politică sin- 
ceră de amiciţie fată de Turcia şi că va căută 
să întărească bunele raporturi dintre cele două 
state. In urma noilor demersuri făcute de dl 
Gryparis cu privire la boicotare marele vizir şi 
ministrul de externe au promis că boicotarea se 
wa sfârși peste câteva zile. 

„Politische Correspondenz“ din Viena află 
următoarele din Londra: 

Ultimul răspuns al Porţei către puterile 
protectoare probează că givernul ture a ajuns 
stăpân pe situaţia internă, lucru care la un mo- 
ment dat păreă a fi imposibil din cauza curen- 
tului şovinist din Turcia. 

Succesul stăruințelor comune ale marilor 
puteri este în afară de ori ce indoială. Aceste 
stăruinte ar fi putut să întâmpine mari dificul- 
tăţi, dacă demersurile puterilor protectoare n'ar 
fi găsit un sprijin puternic în atitudinea rezer- 
vată a Austriei si Germaniei. 

Criza Cretană a contribuit foarte mult la 
întărirea încrederei între puterile europene. 

„Corriere della Sera“ din Milano se ocupă 
intrun articol de chestiunea Cretană şi se în- 

prin gând să trimită deputaţi în parlamentul 
grecesc. 

Nu de mult Austro-Ungaria s'a aflat într'o 
situaţie identică şi s'a grăbit să rezolve chesti- 
unea prin anexarea Bosniei şi Herțegovinei. 

Italia a fost întotdeauna contra retragerei 
trupelor internaţionale din Creta. In cele din 


urmă însă ea a cedat sub influența Angliei. 
o 


Starea de asediu în Macedonia. Din cauza 
atentatelor multe săvârşite în vremile din urmă, 
cât şi din cauza crizei ce domneşte în Mace- 
donia, Mahmut ŞȘevket paşa s'a văzut nevoit să 
prociame starea de asediu. 


ECONOMIE. 


Intrunirea agricolă din Ruși. Comitetul „Reu- 
niunii române agricole din comitatul Sibiiului“, 
reprezentat prin membrii săi, domnii Romul Simu, 
Victor Tordăşianu şi Aurel Coşciuc, a ţinut o 
intrunire agricolă în comuna Ruçi, aparținătoare 
comitatului Sibiiu, Duminecă în 22 August n. a. c. 

Intrunirea s'a început la ora 111/3 a. m., în bi- 
serică, fiind prezidată de d-l R. Simu, în faţa 
unui număr frumos de locuitori români ai co- 
munei, bărbaţi şi femei, în frunte cu părintele 
Ioan loanoviciu, cu d-l învăţător î. p. Şerban, 
şi câţiva tineri, absolvenţi de gimnaziu, de pe- 
dagogie şi ascultători de silvicultură din comună 
şi imprejurime. 

Intrunirea a deschis-o d-l Simu prin o vor- 
bire, în care arată interesul ce Reuniunea de 
agricultură îl poartă poporaţiunii române din co- 
mitatul Sibiiului, arată starea înapoiată a po- 
porului nostru faţă de poporul săsesc conlocuitor 
în această comună, indică căile şi mijloacele 
prin cari el şi-ar putea îmbunătăţi situaţia nefa- 
vorabilă de astăzi cu o situaţie mai bună: prin 
o lucrare aevea raţională a agrilor, fânaţelor şi 
păşunilor, prin cultura pe o scară întinsă a po- 
milor, viilor şi albinelor, prin hărnicie, păstrare 
și înfrânare, mri ales dela băuturi, părăsind calea 
cârcimei şi îndrăgind calea bisericii, iar fiilor 
săi pregătindu-le un viitor mai bun, dându-i să 
invete diferite meserii. După aceste prezidentul 
deschide adunarea şi dă cuvântul d-lui: Aurel 
Cosciuc, profesor de agronomie, care vorbeşte 
la înțelesul poporului, despre folosul pomăritului, 
prezentându-l drept un ram economic care şi 
numai singur poate să schimbe, cu timp, întreagă 
faţa comunei, aducând indestulare pretutindeni 
unde astăzi stăpâneşte lipsa şi sărăcia. In fine 
spune că Reuniunea de agricultură stă oricând 
bucuros la dispoziţia oamenilor cu sfatul şi cu 
fapta, procurându-le altoi de soiu bun şi ară- 
tându-le, la fața locului, cum trebue plantați şi 
îngrijiti. Prelegerea d-lui Cosciuc a fost foarte 
izbutită şi suntem convinși că ea va aveă drept 
urmare o pornire a poporului din această co- 
mună, spre calea culturei raţionale şi în massă 
a pomăritului. 

D-) Simu ţine apoi o prelegere instructivă 
despre cultura albinelor, arătând folosul acestui 
ram economie pentru popor, arătând că fiecare 
plugar ar trebui să cultive şi stupi, pentru-ca și 
în chipul acesta să adaugă la îmbunătăţirea stării 
sale nepriincioase de astăzi. 

Prelegerea a fost ascuitată cu multă aten- 
țiune şi credem că va aveă urmări reale pentru 
întroducerea stupăritului în comună. 

A urmat la cuvânt dl Victor Tordăşianu, vor- 
bind, pe înţelesul tuturor, despre folosul însoţi- 
rilor de credit sătești sistem Reiffaisen, şi ară- 
tând, prin exemple, folosul ce rezultă din aceste 
însoțiri pentru membrii lor. Rezultatul real al 
acestei vorbiri a fost hotărârea a 25 de fruntași 
ai comunei de a infiinţă o astfel de însoţire. Ei 
s'au constituit dejà, au subscris statutele și a 
rămas ca ele să fie înaintate de cătră comitetul 





Reuniunii agricole la tribunal spre înregistrare. 

Adunarea sa încheiat la orele 3 d. a. în 
urma căreia ne-am întrunit în casa părintelui Ioa- 
noviciu servindu-se oaspeţilor din alte comune un 
prânz. 

La orele 5 s'a continuat cu membrii înso- 
tirii de credit o convorbire de o oră asupra mai 
multor inprejurări referitoare la însoţirea de credit 
în înființare și asupra maşinilor agricole ce ar 
trebui să-şi procure, cum şi a maşinilor, ce Reu- 
niunea agricolă le poate împrumută spre folosire. 

La orele 6 lucrările întrunirii s'au încheiat 
şi în scurt timp după aceia oaspeţii străini, îm- 
preună cu conferenţiarii şi-au luat ziua bună, în- 
depărtându-se veseli de buna ispravă săvârșită. 


ŞTIRI 


Reprezentanţa fundațiunii Gozsdu s'a în- 
trunit Sâmbătă în Sibiiu, pentru resoivarea agen- 
delor curente, între cari şi împărţirea stipendiilor, 
Pentru a participă la şedinţe au sosit la Sibiiu 
P. S. Sa, Episcopul loan I. Papp, al Aradului, 
P. C. Sa, protosincelul G. G. Bogoevici secretarul 
fundaţiunei, şi ilustrii domni: Dr. Iosif Gall, Ioan 
cav. de Puşcariu, Avram Berlogia şi Nicolau 
Poynar, iar din Sibiiu ia parte la şedinţe dl 
Parteniu Cosma. Şedinţele sunt conduse de I. 
P. S. Sa Arhiepiscopul şi Metropolitul Ioan Me- 


tianu. 
o 


Congresul medical din Budapesta. Duminecă, 
la oarele 11, s'a deschis în reduta oraşului al 
XVI-lea congres medical internaţional. La con- 


gres participă vre-o 3500 membri. Sunt repre- 
zentate următoarele state: 

Franţa cu 34 reprezentanţi, Statele Unite 
21, Canada 12, Italia 10, Austria 10, Rusia 8, 
Japonia 8, Germania 7, Argentina 6, Bulgaria 5, 
Belgia 5, Bavaria 5, Spania 5, Irlanda 4, Grecia 
3, Mexic 3, Olanda 3, Cuba 3, Elveţia 3, Dane- 
marca 3, Uruguay 3, Suedia 2, Serbia 2, Chile 
2, India 2, Australia, Turcia, Portugalia, Norvegia, 
Nicaragua, Monaco, Zelanda- Nouă, Hamburg, 
Brema, Meklenburg, Baden și Niirnberg câte un 
membru, 

Următoarele universităţi au fost reprezentate: 

Anglia și irlanda 11, Italia 7, Rusia, Austria, 
şi Statele Unite 6, Franţa 5, Elveţia şi Spania 
3, Suedia, Portugalia, Olanda şi Kanada 2, In- 
sulele Filipine, Belgia, Grecia, Norvegia, Uruguay 
şi Australia câte 1. 

In total afară de Ungaria au fost reprezen- 
tale la congres 77 universităţi. 

Congresul a fost deschis de către Coloman 
Miller, directorul Spitalelor din Budapesta. La 
deschidere a azistat şi arhiducele Iosif, căruia 
preşedintele i-a arătat recunoştinţa congresului 
pentrucă a primit titlul de profesor. Arhiducele 
a răspuns în câteva cuvinte, “nvitând congresul 
să-şi înceapă activitatea. 

Müller a făcut o dare de seamă despre des- 
voltarea ştiinţei medicale de la ultimul congres 
pănă uzi şi a arătat scopul congresului. 

A luat cuvântul apoi Dr. Gross, secretarul 
comitetului organizator, cere a vorbit despre lu- 
crările acestui comitet care s'a pus în legătură 
cu 38 comitete naţionale din diferite state. 

La congres participă şi următorii medici 
români, 

D nii V. Babeş, Constantin Angelescu și Jean 
Paianu, chirurg la spitalul Filantropia din Bu- 
cureşti — aşa anunţă ziarele din România. „Lupta“ 
din Budapesta constată, însă, că a luat toate in- 
formațiunile posibile, dar prezența acestor medici 


români nu se confirmă. 
o 


Monument independenţei. Comitetul de ini- 
ţiativă pentru ridicarea unui monument al inde- 
pendenţei române la Craiova au prezentat regelui 
Carol macheta monumentului turnată în bronz. 
Este o lucrare a sculptorului Pavelescu, car este 
stabilit în Florenţa, unde are un frumos atelier. 

Macheta a fost oferită ce dar suveranei române, 
reginei Elisabeta, din partea artistului. Monu- 
mentul va aveă o înălţime de zece metri şi se com- 
pune din statua regelui, generalii Cernat, Laho- 
vari, căpitanul Zănescu comandantul bateriei la 
patru soldaţi lângă tunuri. 


[e] 

Reclamă caraghioasă. Intr'un ziar românesc 
din capitală cetim, pe pagina din urmă, o re- 
clamă care îţi atrage atenţiunea prin impera- 
tivul tipărit cu litere grase: „Români ţineţi lao- 
laltă, sprijiniți pe ai voştri!“ 

Și cine sunt aceşti „ai noştri“ pe cari tre- 
buie să-i sprijinim? Sunt „unsere Lait“, fraţii — 
Koch. 

Reclamă caraghioasă sau.....? 


© 

Demonstrații anticehe în Viena. In seara de 
30 August au avut loc, în Viena, în apropierea 
clubului ceh Narodni Dum, sgomotoase demon- 
straţii împotriva Cehilor. Peste 300 de germani 
naţionali s'au adunat in faţa clubului şi au iz- 
Demon- 
stranţii au încercat să pătrundă și în localul clu- 
bului, dar au fost împiedecaţi de poliţie. Demon- 
stranţii, în cea mai mare parte elemente tinere, 
au cutreerat apoi stradele învecinate, spărgând 
geamurile localurilor cehe. 

S'au făcut mai multe arestări. 


Ze) 

Sat fără — crâşmă. S'a întâmplat şi mi- 
nunea aceasta. Satul fericit se numește Mesentea, o 
comună drăgălaşe la poalele munţilor apuseni 
lângă Teiuș (com. Albei de jos). De trei săptămâni 
Mesentea nu mai are crâșmă; i-a mers atât de 
„bine“, încât nici darea nu şi-a putut-o plăti, iar 
finanţii i-au detras licenţa de beuturi. Sâtenii se 
simt bine, cetesc gazete, iar tineretul se prinde 
în horă. Nimeni nu-şi mai doreşte crâşmă. 


Intr'adevăr fericit sat! („G. Tr.*) 
o 


Necrolog. Dr. I. T. Mera, medic român bine 
cunoscut din Karlsbad, a încetat subit din viaţă 
in Viena. Dr. Mera eră foarte căutat de pacienţii 
stabilimentului dela Karlsbad, fiind un om pedant 
şi foarte conștienţios. S'a născut în Șiria unde 
trăiesc și acum membri de ai familiei. Dum- 
nezeu să-l odihnească | 

[e] 

Nemulțumiri între ofițerii turci. Din Constan- 
tinopole se anunță că în urma legii prin care toți 
ofițerii avansați pe nedrept pe vremea lui Abdul- 
Hamid vor fi retrogradati, o mare nemulțumire 
domneşte în corpul ofițeresc. 

Mulţi generali de divizie au fost retrogra- 
daţi la gradul de coloneli. Alţi ofiţeri sunt nemul- 
țumiţi din cauză, că nu pot să fie avansați în 


locul ofiţerilor foşti favoriţi ai lui Abdul-Hamid. 
(=) 


Zeppelin sosește cu balonul la Berlin. An- 
tagonismul naţiunilor a găsit nou prilej să se 
manifeste. De când s'au reluat, cu mai multă 
energie şi stăruinţă şi, în acelaș timp, cu mai 
multe sorţi de izbândă, incercările de-a cuceri 
aierul, între Franţa şi Germania s'a pornit o 
luptă strașnică de rivalitate. Contele Zeppelin, care 
a făcut cu un balon construit de el mai multe 
ascensiuni, mai multe sau mai puţin succese, a 
fost sprijinit de întreaga Germanie cu căldură, 
încât a putut să-şi reiă, după fiecare nesucces, 
reconstruirea balonului. 

Rivalitatea aceasta s'a manifestat mai ales 
acum Duminecă, cu prilejul ultimei călătorii a 
contelui Zeppelin. Decând francezul Blériot a 
trecut cu monoplanul său canalul Mânecii, care 
desparte Franţa de insulele britanice, Germania 
a dorit să aibă şi ea un succes egal... Şi l-a avut. 

Contele Zeppelin a făcut, cu balonul său, 
lunga călătorie dela Bitterfeld până la Berlin, 
unde a fost primit cu un entuziasm excesiv. 

In Bitterfeld, toată noaptea o mulţime enormă 
a aşteptat la gară sosirea contelui Zeppelin, că- 
ruia i-s'a făcut o primire măreaţă. 














In urmă s'a procedat la examinarea balo- 
nului, la care a azistat şi Zeppelin, însoţit de ingi- 
nerii Dir şi Schivatz. La orele 7 şi jum. a apărut 
balonul,în care se află Zeppelin cu fiul său. Pub- 
licul l-a primit cu urale şi cântând imnul „Deut- 
schland, Deutschland über alles“. 

La orele 8.30 a apărut la Witenberg, la 
orizont, balonul și a sosit la orele 8.40, plecând 
numai decât înspre Berlin, unde sute de mii de 
oameni aşteptau sosirea balonului. 

Pe vârful primăriei s'a ridicat o tribună în 
care au luat loe membrii consiliului comunal și 
diferiţi cetăţeni fruntași ai Capitalei imperiului. 

Stradele sunt pline de curioşi, circulația 
este foarte anevoioasă. Au fost multe accidente, 
mai mulţi indivizi au leşinat. 

La orele 10.45 a sosit muzica militară, iar 
la orele 11.30 a venit împăratul, împărăteasa și 


întreaga curte. 
Câteva minute mai târziu a apărut şi ba- 


lonul, făcând mai multe evoluţiuni în aer la o 
înălțime de 250 metri, şi apoi s'a scoborit încet 
până la o înălţime de 50 metri. 

Publicul a privit în mijlocul celei mai mari 
linişte. La toate bisericile se trăgeau în timpul 
acesta clopotele. 

La orele 12.20 balonul şi-a terminat evolu- 
țiunile și s'a îndreptat spre câmpul Tegel, unde 
a debarcat la ora 1.50. Muzica militară a intonat 
un marş, după care publicul entuziasmat a cântat: 
„Deutschland, Deutschland über alles“. 

Imediat ce balonul a debarcat, împăratul 
s'a îndreptat spre Zeppelin. — Acesta a salutat 
milităreşte pe împăratul Wilhelm, care i-a întins 
mâna zâmbind, apoi l-a prezentat impărătesei. 

Apoi a fost salutat din partea primarului, în 
numele oraşului Berlin. 

După ce a terminat primarul, s'a apropiat 
automobilul imperial, în care au luat loc împă- 
ratul Wilhelm, împărăteasa şi contele Zeppelin. 

Zeppelin a voit să ocupe loc in partea 
stângă, însă impăratul i-a oferit locul din dreapta. 

Automobilul s'a indreptat spre palat. 

Pe tot parcursul Zeppelin a fost aclamat cu 
entuziasm de către mulţime care fâlfâiă pălăriile 
batistele şi aruncă flori. 

Intrarea contelui Zeppelin în Berlin a fost 
un adevărat triumf. 

La palat împăratul a dat un prânz de gală 
în onoarea contelui Zeppelin. Zeppelin a stat la 
masă în dreapta Impăratului. 

La dejun a azistat Contele Zeppelin şi in- 
ginerii Dürr şi Kober. Impăratul a ciocnit păharul 
său cu fiecare dintre ei. 

Sau rostit mai multe toasturi, 

Împăratul Wilhelm a spus între altele, că 
se simte foarte fericit că Zeppeiia a învins în 
sfârşit, şi că-i fericit şi pentru faptul, că Zeppelin 
va prezentă balonul şi amicului său împăratul 
Francisc Iosif. 

In urmă Împăratul Wilhelm și Contele Zep- 
pelin au apărut împreună la fereastră, unde au 


fost aclamaţi de o mulţime imensă. 
o 


Comemorarea luptelor din 1809. La 28 Aug. 
au avut loc in ÎInsbruck şi Tirolul întreg mari 
serbări de comemorare a luptelor ce le-au dus 
'Tiroleuii, în 1809, împotriva lui Napoleon I. La 
serbările din Insbruck a luat parte şi Maj. Sa 
guvernatorul provinciei, mageşalul Kathrein a 
rostit un discurs în nemţeşte, apoi în Italieneşte, 
reînoind uniunea strânsă făurită de strămoșii cu 
Casa de Habsburg. Mulțimea a răspuns prin mii 
de „Hoch* și de „Evvival“. 

Impăratul a răspuns în nemţeşte și itali- 
eneşte spunând că tirolezii au dat mereu în 
răsboi probe de iubire de patrie. Apoi Suveranul 
a depus o coroană pe monumentul eroului Andreias 
Hofer, reîntorcându-se mai pe urmă la Hofburg. 
Ovaţiunile s'au reînoit. 

La 11 a. m. un cortegiu de vânători ita- 
lieni trecu în faţa Împăratului; la 5 jum. a fost 


Tiparul tipografiei Arhidiecezane în Sibiiu, 














un prânz la Hofburg; la 7 jum. a avut loc re- 


prezentație la teatrul oraşului. 
o 


Panorama universală de pe promenada. 


Bretter a avut săptămâna aceasta un succes deo- 
sebit cu seria de tablouri din Bucureşti și Sinaia. 
Panorama a fost in permanenţă tixită de lume, 
care sa îndepărtat foarte incântată de cele 
văzute. 

© 

Un căpitan Koepenik în Bulgaria. Publicut 
din Belgrad se pasionează de aventurile ofiţe- 
rului Coicev care a organizat o bandă de tâlhari: 
cu ajutorul căreia a săvârșit o mulțime de hoţii. 
Ultima lovitură a ofițerului are multă asemănare 
cu aventura faimosului căpitan Koepenik din Ger- 
mania. 

Şeful bandei, Coicev, impreună cu tovarășii 
săi de tâlhărie, s'au îmbrăcat în uniforme poli- 
țieneşti anume cumpărate şi știind că în satul 
Diucukioi se află bogătaşul Hagi Ibrahim, au ho- 
tărit să’l jefuiască. 

Pentru aceasta bandiții veniră noaptea în: 
sat şi sub motiv că vor să facă o perchiziţiune 
lui Hagi Ibrahim, chemară pe primarul satului. 
Aci în faţa lui, luară mai multe arme de la bo- 


| gătaş. 101 napoleoni găsiţi au fost secuestraţi 


sub motiv că vor să-i ducă la Sofia. Primarul 
şi toţi locuitorii crezură că au dea face cu ade- 
văraţi ofiţeri de poliţie pentru care lucru nu aw 
opus nici o rezistenţă bandiţilor. Tocmai târziu 
fiul jefuitului se luă după tâlhari cari dispărură. 
în puterea nopței. 


Autorităţile polițienești din Staminaca fură 


vestite şi în scurtă vreme reuşiră să aresteze pe 


tâlhari. 
Coicev are 
hoţii, escrocherii şi alte delicte. 


la activul său o mulţime de. 


El a înşelat o mulțime de tinere fete, pro~; 


miţându-le să le ia în căsătorie, apoi parte le-a. 


părăsit, parte le-a vândut pe la casele de toe 
N 


leranţă. 
o 


inştiinţare. Drept răspuns la nenumăratele 


„scrisori, ce ni-se adresează pe cătră invăţătorii 


noştri, comunicăm următoarele : 
In urma ordinului P, V. Consistor mitropo- 


litan, o comisiune a lucrat „Planul general şt. 


planul particular al oarelor prescrise pentru şcoa- 
lele primare cu 1, 2, 3 învăţători, din întreagă 
provincia mitropolitană gr.-cat. de Alba-lulie şi. 
Făgăraş. 

Aceste orare, după ce au fost aprobate, s'au 
şi tipărit în iimba română şi limba maghiară şi 
se pot procură dela Librăria seminarului teol. 
gr.-cat. din Blaj, — toate combinate in o bro- 
şură, cu preţul de 2 coroane porto 30 fileri. 

Toate aceste planuri, 12 la număr, sunt 
compuse în consonantă deplină cu Art. XXVII 
— 1907. Au formatul recerut, mărimea 52/40 
cm., aşa încât, dupăce se vor subscrie de direc- 
torul şcoalei şi învăţător, se pot afişă în fiecare 
şcoală. 

Atragem atenţiunea tuturor senatelor noastre: 
şcolare, precum şi a învăţătorilor noştri asupra 
acestei lucrări unice în felul ei, care va uşoră şi 
promovră în mod însemnat munca învățătorului 
român, având fiecare după trebuinţă gata atât. 
orarul general, cât și orarul particular, cu ocu- 
pațiunile directe și silente. 

Totodată Vă aducem la cunoștință cumcă. 
se gată şi Noul plan de învăţământ însoţit de 
un indreptar practic-metodic. Această lucrare va. 
da cam 12 coale tipărite, octav mare şi se va 
pune sub tipar la începutul lunei Septemvrie, 
îndată ce se va aprobă de câtre Arhireii şi in- 
spectorii noştri şcolari, — convocați pe zilele: 
2—6 Septemvre a. c€. st. n. la şedinţă plenară. 

